# Cseri

### A Wikipédiából, a szabad lexikonból.

Cseri (szlovákul Cerovo) község Szlovákiában, a Besztercebányai kerületben, a Korponai járásban. 2001-ben 601 lakosából 579 szlovák volt.

## [szerkesztés] Fekvése

Korponától 15 km-re délkeletre 440 m magasan fekszik. Cseri 2000 hektáros területével a korponai régió egyik legnagyobb területű községe.

## [szerkesztés] Története

1273-ban Chery alakban említi először oklevél. Neve a cser (cserfa) növénynévből származik.

A régi Litva várának rekonstrukciós rajza

A falutól délnyugatra lévő Pusztavár-hegy északi végében található "régi" Litva (vagy másik nevén Haradnok) várát Hontpázmány nemzetségbe tartozó Hont vagy fia, Nagy Ders (Dezső) építtette. Először 1276-ban említik. Ekkor Hontpázmány nemzetségbeli Lampert unokái, Kis Ders és Demeter elfoglalták, és a várban őrzött 3000 márka értéket és okleveleket elrabolták. A király e tettükért jószágvesztésre ítélte őket és birtokaikat Nagy Dersnek juttatta. Még 1307 előtt Hontpázmány nemzetségbe tartozó Nagy Ders fia, Túri Kövér Miklós cserében átadta Litva várát a rokon Hunt fiainak, Dersnek és Demeternek. 1318-ban Hontpázmány nemzetségbeli Ders fia Tamás mester tiltakozott, hogy Csák Máté elfoglalta Litva várát, s őt elűzte onnan. Nem sokkal ezután – valószínűleg a tartományúri harcok során – a vár elpusztult. Tőle északnyugatrara, 3 kilométerre azonban egy másik hegyen új várat építettek, mely szintén a „Litva-vár” nevet kapta, a 15. századtól pedig már Csábrágnak nevezik.

A falu a 15. század első felében elnéptelenedett, majd a huszita harcok után népesült be újra. Állítólag régi temploma is a huszita templomépítészet jegyeit viselte magán. Ezt a templomot 1855-ben lebontották. A 16. században Cseri is protestáns falu lett, melynek következtében a lakosság többsége ma is evangélikus. Lakói mezőgazdasággal, erdei munkákkal, csipkeveréssel, szövéssel, fonással foglalkoztak. 1910-ben 757, túlnyomórészt szlovák lakosa volt. A trianoni békeszerződésig Hont vármegye Korponai járásához tartozott.

## [szerkesztés] Nevezetességei

- Evangélikus temploma 1855 és 1859 között épült a lebontott régi gótikus templom helyén.
- A falu népi építészetének számos példája ma is megtalálható.
- Különösen szép a falu népviselete.
- A Pusztavár-hegy északi végében "régi" Litva várának csekély romjai.

## [szerkesztés] Külső hivatkozások

- Községinfó
- Cseri Szlovákia térképén
- Regionhont.sk
- A régi Litva váráról a Várak honlapon (fotók, rajz, történet)

A Korponai járás települései
Korpona (Krupina) Alsóbágyon (Dolný Badín) · Alsólegénd (Dolné Mladonice) · Bozók (Bzovík) · Bozókalsók (Jalšovík) · Csábrágvarbók (Čabradský Vrbovok) · Csákóc (Čekovce) · Cseri (Cerovo) · Darázsi (Drážovce) · Devicse (Devičie) · Dömeháza (Domaníky) · Csábrágsomos (Drienovo) · Felsőbágyon (Horný Badín) · Felsőlegénd (Horné Mladonice) · Gyűgy (Dudince) · Hontkirályfalva (Kráľovce–Krnišov) · Hontmarót (Hontianske Moravce) · Hontnémeti (Hontianske Nemce) · Kecskevarbók (Kozí Vrbovok) · Lászlód (Lackov) · Ledény (Ladzany) · Lissó (Lišov) · Litva (Litava) · Méznevelő (Medovarce) · Nemesvarbók (Zemiansky Vrbovok) · Rakonca (Rykynčice) · Ösöd (Sudince) · Szebelléb (Sebechleby) · Szelenc (Selce) · Szénavár (Senohrad) · Szúd (Súdovce) · Terény (Terany) · Terpény (Trpín) · Teszér (Hontianske Tesáre) · Unyad (Uňatín) · Zsibritó (Žibritov)

A lap eredeti címe "http://hu.wikipedia.org../../../c/s/e/Cseri.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina
- English